Centro+de+BTT+do+Salnés

Un Centro de BTT é un espacio no medio natural de libre acceso para os practicantes da bicicleta todo terreno (BTT ou Mountain Bike) cunha serie de instalacións e percorridos sinalizados. Contan ademais con equipamentos: vestiarios e duchas, punto de lavado de bicicletas, aparcamento, restaurante, alquiler de material (cascos e bicicletas) e, nalgúns casos, aloxamentos. Existen moitos ó longo da xeografía española: Cataluña, País Vasco, Comunidade Valenciana, Andalucía, etc. Agora temos a sorte de disfrutar dun deles, o primeiro de Galicia, na comarca do Salnés. En concreto o punto de acollida parte do Campo de Golf de Meis, no monte Castrove e nos ofrece 10 rutas para todos os niveis dende os máis expertos ata os que se inician neste mundo ou simplemente queren dar un paseo agradable disfrutando das vistas das rías dende ó alto do monte. Non tódalas rutas parten deste punto de acollida polo que é interesante que vos acerquedes ó punto de información situado no propio campo de golf e vos fagades cun mapa dos recorridos, é mui útil xa que nel aparecen os mapas das dez rutas, co perfil de cada unha, os kilómetros e dificultade destas. As rutas están clasificadas pola sua dificultade en canto a desnivel, kilometraxe, exixencia técnica e física. Informádevos ben antes de iniciar algunha non vaia ser que vos levedes unha sorpresa e teñades que facer máis "empujing" que pedaleo. As negras (como no eski) son as máis difíciles mentres que as azuis son as máis fáciles. Ademais pódense combinar varias rutas a vez polo que podedes pasar todo o día pedaleando si as forzas vos acompañan (levade comida dabondo). Sería interesante que lle votárades unha ollada a [|esta páxina] onde aparece todo o que tes que saber sobre este centro de BTT e non o penses máis colle o casco, a burra e a pedalear.